**Ministru kabineta rīkojuma projekta** **“Par nekustamā īpašuma Salgales ielā 2,**

**Rīgā, pirkšanu projekta “Eiropas standarta platuma 1435 mm dzelzceļa līnijas izbūves “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |    Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošu nekustamo īpašumu publiskas lietošanas dzelzceļa transporta infrastruktūras objektu izbūvei un attīstībai.  Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |

|  |  |  |
| --- | --- | --- |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Īstenojot projektu “Eiropas standarta platuma 1435 mm dzelzceļa līnijas izbūves “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts), no nekustamā īpašuma īpašnieka nepieciešams atsavināt nekustamo īpašumu Salgales ielā 2 (nekustamā īpašuma kadastra Nr. 0100 082 0234) visā tā sastāvā - zemes vienību (zemes vienības kadastra apzīmējums 0100 082 0234) 0.1715 ha platībā, dzīvojamo māju (būves kadastra apzīmējums 0100 082 0234 001), garāžu (būves kadastra apzīmējums 0100 082 0234 002), pagrabu (būves kadastra apzīmējums 0100 082 0234 003), šķūni (būves kadastra apzīmējums 0100 082 0234 004) un saimniecības ēku (būves kadastra apzīmējums 0100 082 0234 005) - Rīgā (turpmāk – Nekustamais īpašums). Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Rail Baltica projektam noteikts nacionālo interešu objekta statuss. Nekustamais īpašums ir nepieciešams publiskās lietošanas dzelzceļa transporta infrastruktūras projekta attīstībai un tā atsavināšana ir vienīgais veids, lai sasniegtu šo mērķi. Atbilstoši būvprojekta detalizētiem tehniskajiem risinājumiem Nekustamā īpašuma sastāvā esošā zemesgabala ar kadastra apzīmējumu 0100 082 0234 daļā daļēji plānota dzelzceļa nodalījuma joslas teritorija, daļēji - saistītās infrastruktūras teritorija, kurā tiks izbūvēts jauns transporta infrastruktūras objekts – iela, kas savienos Rail Baltica projekta realizācijas ietvaros ietekmēto Zolitūdes ielas un Čuguna ielas savienojumu, vienlaikus nodrošinot piekļuves paliekošām nekustamo īpašumu daļām Čuguna ielā un Platones ielā pēc to sadales atsavināšanas nodrošināšanai. Nekustamais īpašums ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 27336 šādā sastāvā: zemes gabals ar kadastra numuru 0100 082 0234 0.1715 ha platībā un uz tā atrodas namīpašums – dzīvojamā ēka (saskaņā ar inventarizācijas dokumentiem liters Nr. 1) un četras palīgēkas (saskaņā ar inventarizācijas dokumentiem liters Nr. 2, 3, 4, 5). Īpašuma tiesības nostiprinātas fiziskai personai (turpmāk – Īpašnieks). Zemesgrāmatas nodalījuma Nr. 27336 II daļas 2. iedaļā ir izdarīts ieraksts 1.1., atbilstoši kuram Nekustamā īpašuma Īpašnieks aprobežots ar 2001. gada 4. jūnija ķīlas/hipotēkas līguma Nr. 01- 012450-PK/1 6.6. punktā minētiem nosacījumiem. Kreditors – AS Swedbank. Hipotekārais kreditors ir informēts par nekustamā īpašuma atsavināšanu saskaņā ar Likuma 18.panta pirmo daļu.  Hipotekārā kreditora tiesības tiks nodrošinātas Likumā noteiktajā kārtībā. Atbilstoši Likuma 7.1 pantam, lai nodrošinātu personas, kurai par labu attiecībā uz nekustamo īpašumu ir nostiprināta ķīlas tiesība, interešu ievērošanu, līgumā par nekustamā īpašuma labprātīgu atsavināšanu tiks paredzēts, ka atlīdzības kompensācija izmaksājama kārtībā, kāda, pamatojoties uz Likuma 11.panta sesto daļu, norādīta īpašnieka un personas, kurai par labu attiecībā uz nekustamo īpašumu ir nostiprināta ķīlas tiesība, savstarpēji sastādītajā paziņojumā. Ja šāda paziņojuma iesniegšana nenotiek vai nekustamais īpašums tiek atsavināts, pamatojoties uz likumu, atlīdzības kompensācija atbilstoši Likuma 12.panta trešajai daļai ir izmaksājama Likuma 29.2 pantā noteiktajā kārtībā, t.i. tā ir deponējama zvērināta tiesu izpildītāja kontā uz trim gadiem, par to paziņojot īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība. Nekustamais īpašums var pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas, tikai gadījumā, ja nekustamais īpašums tiek atsavināts uz likuma pamata atbilstoši Likuma 16.panta pirmajai daļai. Zemesgrāmatas nodalījumā ierakstītajām būvēm - dzīvojamai ēkai (saskaņā ar inventarizācijas dokumentiem liters Nr. 1) un četrām palīgēkām (saskaņā ar inventarizācijas dokumentiem literi Nr. 2, 3, 4, 5) būvju apzīmējumu maiņu apliecina 2000.gada 22.jūnijā Valsts zemes dienesta Lielrīgas reģionālās nodaļas izgatavotās būvju Salgales ielā 2, Rīgā, inventarizācijas lietas materiālos esošā būvju apzīmējumu pārejas tabula. Zemesgrāmatas nodalījumā ierakstītās ēkas ir reģistrētas Kadastra informācijas sistēmā Nekustamā īpašuma sastāvā ar kadastra apzīmējumiem 0100 082 0234 001, 0100 082 0234 002, 0100 082 0234 003, 0100 082 0234 004 un 0100 082 0234 005.  Rail Baltica projekta īstenošanai nepieciešama Nekustamā īpašuma sastāvā esošā zemes vienības ar kadastra apzīmējumu 0100 082 0234 daļa 0.0665 ha platībā un uz tās esošā Nekustamā īpašuma sastāvā reģistrētā būve – dzīvojamā māja. Saskaņā ar Rīgas domes Pilsētas attīstības departamenta 2019.gada 2.maija vēstulē Nr.DA-19-2103-nd sniegto atzinumu, atbilstoši Rīgas domes 2005.gada 20.decembra saistošo noteikumu Nr. 34 “Rīgas teritorijas izmantošanas un apbūves noteikumi” (turpmāk – RTIAN) 15. pielikumam “Teritorijas plānotā (atļautā) izmantošana” paliekošā zemes vienības ar kadastra apzīmējumu 0100 082 0234 daļa 0.1050 ha platība atrodas jauktas apbūves ar dzīvojamo funkciju teritorijā un, ievērojot RTIAN 2.6. apakšnodaļas “Jaunveidojams zemesgabals un minimālā platība zemesgabala apbūvei” un 2.7. apakšnodaļas “Piekļūšanas noteikumi” prasības, ir atzīstams, ka paliekošā zemesgabala daļa nav izmantojama apbūvei, jo pēc konfigurācijas neatbilst RTIAN apbūves zemesgabala prasībām. Ievērojot minēto un atbilstoši Likuma 6. panta pirmajai daļai ir ierosināta visa Nekustamā īpašuma atsavināšana. Īpašnieks piekrīt, ka Nekustamais īpašums tiek atsavināts pilnā apmērā.  Saskaņā ar Nekustamā īpašuma valsts kadastra informācijas sistēmas teksta datiem Nekustamā īpašuma sastāvā esošā zemesgabala (zemes vienības kadastra apzīmējums 0100 082 0234) lietošanas mērķis ir individuālo dzīvojamo māju apbūve (kods 0601) un tam ir noteikti šādi apgrūtinājumi: - Rīgas elektrotīkliem piederošs ievads;- aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0.0797 ha platībā;- aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0.0115 ha platībā. Īpašnieks ir pieteicis iespējamos zaudējumus:1. saskaņā ar 2019.gada 3.jūlija vēstuli:
	1. zaudējumu pozīciju 1.sarakstu (pieteiktas zaudējumu pozīcijas Nr.1-24), kas nodots sertificētam vērtētājam izvērtēšanai;
	2. zaudējumu pozīciju 2.sarakstu (pieteiktas zaudējumu pozīcijas Nr.1-9), kas vērtētas komisijā;
	3. zaudējumus par elektromagnētiskā lauka mērīšanu EUR 38.16 apmērā un tāmētāja pakalpojumiem EUR 20 apmērā;
2. saskaņā ar 2020.gada 14.aprīļa vēstuli:
	1. zaudējumus, kas rada Nekustamā īpašuma vērtības samazinājumu saistībā ar augstsprieguma līniju ievērtēšanu kā vērtību noteikšanā ietekmējošu pazīmi, kas iekļauts sertificēta vērtētāja vērtējumā;
	2. par papildus pārvietošanās izdevumiem saistībā ar iespējamo attāluma palielināšanos no jaunās dzīves vietas līdz darba vietai, mātes dzīves vietai un šobrīd Nekustamam īpašumam tuvumā esošajiem infrastruktūras objektiem;
	3. zaudējumus par iespējamo peļņu no saimniecības ēkā esošās keramikas darbnīcas.

Zaudējumu pozīcijas, kas minētas 1.1.punktā un Īpašnieka 1.sarakstā norādītas ar Nr.1-7, ir atsauktas ar Īpašnieka 2019.gada 17.decembra iesniegumu, un tās ir novērtētas kā ar Nekustamo īpašumu funkcionāli saistīti labiekārtojuma elementi. Zaudējumu pozīcijas, kas minētas 1.1.punktā un Īpašnieka 1.sarakstā norādītas ar Nr.8-24, un zaudējumu pozīcijas, kas minētas 1.2. punktā un Īpašnieka 2.sarakstā norādītas ar Nr.1-9, ir noraidītas, jo tie ir zaudējumi, kas ir novērtējami pēc to faktiskās rašanās brīža un tie piesakāmi apmaksai Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 2.punktā noteiktajā kārtībā, izņemot 1.saraksta 17.pozīcijā iekļautās iekārtas - apkures katlu un boileri, jo tie kā ar Nekustamā īpašuma funkcionēšanas nodrošināšanu saistītie elementi ir atzīstami par Nekustamā īpašuma neatņemamu sastāvdaļu un ir ievērtēti Īpašuma tirgus vērtībā. Papildus par 1.2.punktā un Īpašnieka 2.sarakstā norādīto zaudējumu pozīciju Nr.8, sabiedrība ar ierobežotu atbildību “Eiropas dzelzceļa līnijas” ar 2019.gada 9.augusta vēstuli Nr.NOS-2019/494 Īpašniekam ir izskaidrojusi Likuma 12.panta piemērošanas kārtību. Nekustamā īpašuma atbrīvošanas kārtība un termiņi ir nosakāmi, pusēm vienojoties līgumā par Nekustamā īpašuma labprātīgu atsavināšanu. Saskaņā ar līgumu Īpašnieks būs tiesīgs atrasties Nekustamajā īpašumā līdz tā atbrīvošanas pienākuma iestāšanās brīdim. Vienlaikus Īpašniekam sniegts skaidrojums par Likuma 28. panta piemērošanu gadījumos, kad tiek atsavināta dzīvojamā telpa un starp institūciju un Īpašnieku nav panākta vienošanās par Nekustamā īpašuma izmantošanu dzīvojamās telpas nodrošināšanas saglabāšanai, tad institūcijas pienākums ir nodrošināt Īpašnieku ar līdzvērtīgu dzīvojamo telpu. Īpašnieka tiesības uz līdzvērtīgu dzīvojamo telpu saglabājas līdz dienai, kad Īpašnieks ir iegādājies citu dzīvojamo telpu, bet ne ilgāk kā gadu pēc atlīdzības izmaksas vai uz laiku, kamēr atlīdzība ir deponēta zvērināta tiesu izpildītāja kontā. Zaudējumu pozīcijas, kas minētas 1.3.punktā, ir noraidītas. Elektromagnētiskā lauka mērīšanai nav cēloniskas sakarības ar Nekustamā īpašuma atsavināšanas procesa uzsākšanu, savukārt izmaksu tāmes sastādīšana ir īpašnieka tiesību īstenošanas instruments, kas Civillikuma izpratnē nav uzskatāms par zaudējumu.Zaudējumu pozīcijas, kas minētas 2.1.punktā, ir noraidītas. Īpašnieka pieteiktais zaudējums saistībā ar Nekustamā īpašuma apgrūtinājumu - par tā daļas atrašanos augstspriegumu līniju (110 un 300 KV) aizsargjoslā, kas negatīvi ietekmē Nekustamo īpašumu un rada visa Nekustamā īpašuma tirgus vērtības samazinājumu, ir ievērtēts, nosakot Nekustamā īpašuma tirgus vērtību. Zaudējumu pozīcijas, kas minētas 2.2.punktā, ir noraidītas. Īpašnieka pieteiktie zaudējumu par papildus pārvietošanās izdevumiem gulstas uz pašu Īpašnieku un neērtības, kas personai rodas saistībā ar personas pārvietošanos, nekādā veidā nav cēloņsakarīgi saistītas ar Nekustamā īpašuma atsavināšanu, kas ir viens no priekšnoteikumiem, lai sabiedrībai ar ierobežotu atbildību “Eiropas dzelzceļa līnijas” būtu pienākums šādus zaudējumus vērtēt un kompensēt. Zaudējumu pozīcijas, kas minētas 1.3.punktā, ir noraidītas. Īpašniekam rodas tiesības prasīt atlīdzināt negūto peļņu tikai par faktisko Nekustamā īpašuma izmantošanu, nevis par iespējamām nākotnes iecerēm, kas plānotas, bet netiek īstenotas uz Nekustamā īpašuma atsavināšanas brīdi. Īpašniekam normatīvajos aktos noteiktajā kārtībā nosūtīta informācija par aprēķināto atlīdzības apmēru. Īpašnieks informēja, ka piekrīt aprēķinātajam atlīdzības apmēram. Pamatojoties uz Likuma 9. pantu un MK noteikumu Nr. 204 36.1. apakšpunktu, Satiksmes ministrija ar 2021. gada 2021.gada 23.marta lēmumu Nr.03-14/1191 apstiprināja taisnīgas atlīdzības apmēru par nekustamā īpašuma Salagales ielā 2 (nekustamā īpašuma kadastra Nr. 0100 082 0234) – zemes vienības (zemes vienības kadastra apzīmējums 0100 082 0234) 0.1715 ha platībā, dzīvojamās mājas (būves kadastra apzīmējums 0100 082 0234 001), garāžas (būves kadastra apzīmējums 0100 082 0234 002), pagraba (būves kadastra apzīmējums 0100 082 0234 003), šķūņa (būves kadastra apzīmējums 0100 082 0234 004) un saimniecības ēkas (būves kadastra apzīmējums 0100 082 0234 005) - Rīgā, atsavināšanu, nosakot to EUR 153 088 (viens simts piecdesmit trīs tūkstoši astoņdesmit astoņi euro). Īpašnieka ar 2019. gada 3. jūlija iesniegumu un 2020. gada 14. aprīļa iesniegumu pieteiktie zaudējumi, kuri nav ievērtēti, nosakot Nekustamā īpašuma tirgus vērtību, ir noraidīti. Īpašniekam ir tiesības zaudējumus, kas saistīti ar Nekustamā īpašuma atbrīvošanu, iedzīves (kustamas mantas, iekārtu) pārvešanu, jaunas dzīvesvietas uzmeklēšanu, iegādi, pieteikt pēc to faktiskās iestāšanās saskaņā ar MK noteikumu Nr. 204 2. punktā noteikto kārtību. Saskaņā ar Likuma 27. panta pirmo un otro daļu Nekustamā īpašuma Īpašniekam ir tiesības apstrīdēt Satiksmes ministrijas noteikto taisnīgas atlīdzības apmēru. Ja netiks noslēgts pirkuma līgums par Nekustamā īpašuma labprātīgu atsavināšanu, tiks virzīts likumprojekts par Nekustamā īpašuma piespiedu atsavināšanu sabiedrības vajadzībām. Pēc atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamo īpašumu zemesgrāmatā uz valsts vārda Satiksmes ministrijas personā. Saskaņā ar Dzelzceļa likuma pārejas noteikumu 53. punktu Satiksmes ministrija atsavināto īpašumu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai. Ņemot vērā iepriekš minēto, Satiksmes ministrija ir izstrādājusi Rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par Nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu Nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam - noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas. Nekustamais īpašums ir nepieciešams Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar Nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova